Ramiro Benetti

Ramiro Moschen Benetti (tuntud lihtsalt kui Ramiro; sündinud 22. mail 1993 Gramados) on Brasiilia jalgpallur, kes mängib Brasiilia kõrgliigaklubis Cruzeiro. Tema põhiline mängupositsioon on kaitsev poolkaitsja, kuid ta võib mängida ka paremkaitsja kohal.

Ta alustas klubikarjääri Juventudes, millega liitus 2003. aastal. Klubi põhimeeskonnas debüteeris ta 2011. aastal.

2013. aastal liitus ta Brasiilia kõrgliiga klubiga Grêmio. Ta mängis seal kokku kuus hooaega, võites sel ajal Brasiilia karika (2016), Lõuna-Ameerika klubide meistrivõistlused (2017), Lõuna-Ameerika superkarika (2018) ja Rio Grande do Suli osariigi meistrivõistlused (2018).

2019. aastal liitus ta Brasiilia kõrgliigaklubiga Corinthians. Hooajal 2021/22 oli ta Corinthiansest laenul Araabia Ühendemiraatide klubis Al Wasl.

2022. aasta detsembris sõlmis ta kuni 2024. aasta lõpuni kehtiva lepingu Cruzeiroga."Cruzeiro anuncia contratação de Ramiro, volante ex-Corinthians e Grêmio". ge.globo.com. 15.12.2022. Vaadatud 20.8.2024

 Saavutused 
Juventude
Copa FGF: 2011, 2012
Grêmio
Copa do Brasil: 2016
Copa Libertadores: 2017
Recopa Sudamericana: 2018
Campeonato Gaúcho: 2018
Corinthians
Campeonato Paulista: 2019

 Viited 

Kategooria:Brasiilia jalgpallurid
Kategooria:Grêmio Foot-Ball Porto Alegrense mängijad
Kategooria:Sport Club Corinthians Paulista mängijad
Kategooria:Campeonato Brasileiro Série A mängijad
Kategooria:Sündinud 1993